Félagsstofnun stúdenta hefur nýlokið stærstu úthlutun stúdentaíbúða frá upphafi. 512 íbúðum og herbergjum var úthlutað til rúmlega 550 stúdenta. Félagið hefur unnið á biðlistum með uppbyggingu íbúða á síðustu árum, og búist er við að þeim fjölgi áfram á næsta ári.
við opnuðum Mýrargarð við sæmundagötu 21 í upphafi covid. þar komu inn 244 nýjar íbúðir og herbergi. og svo síðasta haust opnuðum við nýbyggingu Gamla garðs, með 69 nýjum herbergjum.
Sagði Heiður Anna Helgadóttir, þjónustustjóri Stúdentagarða. Félagsstofnun stúdenta hefur nú um 1.500 íbúðir og herbergi til útleigu, og þar búa um 2.000 manns, stúdentar og fjölskyldur þeirra. Um 650 eru á biðlista.
Við erum að gera upp hótel sögu og þar stefnum við á að opna 112 nýjar stúdíóíbúðir á nýju ári. Við erum líka að byggja á Lindargötu 44, þar mun rísa hús með 10 íbúðum og samkomusal fyrir íbúa. Og svo erum við mjög spennt fyrir uppbygigngu nýs hverfis í Skerjafirði þar sem við stefnum á að byggja 107 þriggja herbergja íbúðir.
Aldrei hafa fleiri stúdentar fengið íbúð á stúdentagörðum. Félagsstofnun stúdenta hefur stytt biðlista með uppbyggingu íbúða á síðustu árum, og búist er við að þeim fjölgi áfram á næsta ári.